16/08/2010 | Administración LocalMunicipal
Valdoviño
Bases axudas para a escolarización dos fillos curso 2010/2011

AXUDAS PARA A ESCOLARIZACIÓN DOS FILLOS E BAREMO APLICABLE PARA A SUA CONCESIÓN NO CURSO 2010/2011 PRIMEIRA: OBXECTO DA CONVOCATORIA E CONTÍA. A cantidade destinada no curso 2010/2011 para escolarización será de 3500 €, financiadas polo Concello de Valdoviño con cargo á partida 313.48000 do orzamento do ano 2010. As becas estarán destinadas a cubrir gastos de compra de material escolar (incluíndo roupa e calzado relacionada co inicio da actividade escolar), se exclúen os libros únicamente para familias que poidan solcitar beca da Xunta de Galicia. SEGUNDA: BENEFICIARIOS. Serán beneficiarios destas axudas as familias de estudantes que cursen estudos de Educación Infantil, Primaria e Secundaria Obrigatoria. Se limita o importe da axuda a 200 € como máximo por menor. TERCEIRA: DOCUMENTACIÓN. Coa solicitude será necesario presentar a seguinte documentación: a- Fotocopia do DNI do solicitante. b- Fotocopia do libro de familia. c- Xustificantes de Ingresos do núcleo de convivencia (fotocopia da Declaración da Renda do 2009 ou certificado de non ter a obriga de facela; nóminas se as houbera, certificado do INEM e do INSS dos ingresos percibidos no ano 2009 –positivo ou negativo– de tódolas persoas en idade laboral que convivan. As persoas que non fagan declaración da renda deberán acompañar unha vida laboral actualizada. d-Volante de empadronamento e de convivencia no Concello de Valdoviño. f- Factura ou presuposto do material escolar, libros, vestiario e calzado, así como doutros artículos relacionados coa escolarización. Deberá estar delglosado e, se é o caso, separado en función dos nenos/as para os que se solicita. Só serán válidos os artículos adquiridos no periodo comprendido entre o 15 de xullo e o remate do prazo de solicitude. g- Xustificantes de gastos: - Recibo de aluguer (se é o caso) - Recibos de gastos derivados da condición de minusválido, directamente relacionados coa discapacidade descrita no certificado de minusvalía, durante o ano 2009. h- Xustificante de estar matriculado nalgún Centro educativo sostido con fondos públicos. i- Declaración xurada de solicitude doutras axudas para a mesma finalidade concedidas por ourtras persoas ou entidades públicas ou privadas. j- Declaración xurada de estar ó corrente coas obrigas tributarias e coa Seguridade Social. Para o cálculo da RPC se terán en conta os ingresos netos de toda a unidade familiar en cómputo anual, referidos ó ano anterior -2009 - e se deducirán gastos do mesmo ano de aluguer ou hipoteca sobre a vivenda habitual así como os derivados de gastos relacionados coa minusvalía que padeza calquera membro da unidade familiar. No caso de que os menores pertenzan a unha familia monoparental e non convivan con outros ascendentes diferentes do proxenitor/a, o resultado do cálculo da RPC anterior multiplicarase por 0,75, tomando esta última como RPC a valorar. CUARTA: PRAZO E LUGAR DE PRESENTACIÓN. O prazo de presentación de solicitudes será de 40 días naturais a partir do día seguinte ó día da publicación da presente convocatoria no Boletín Oficial da Provincia. Ademáis, nesa data darase publicidade no taboleiro de anuncios municipal e mediante bandos. As solicitudes presentaranse no rexistro municipal en modelo normalizado que será facilitado nas oficinas municipais e con ela xuntarase a documentación requerida. Se a solicitude non reune os requisitos establecidos, o órgano instructor requerirá ó interesado para que a enmende no prazo máximo de 10 días, indicándolle que de non facelo daráselle por desistido da súa solicitude que será arquivada sen mais trámites. QUINTA: CRITERIOS DE VALORACIÓN. Seguiranse os seguintes criterios para a concesión das axudas: No caso de que o orzamento non sexa suficiente para conceder tódalas axudas solicitadas polas familias que reunan os requisitos, subvencionarase os libros de texto e material escolar, e excluirase o calzado e outros. Se continuase a ser insuficiente o crédito excluirase tamén a roupa. Se seguira sendo insuficeinte o crédito, concederanse as solicitudes de axuda en función dos ingresos familiares, atendendo as incluidas no apartado a, e sucesivamente as do b, c, e finalmente o apartado d. En todo caso procederá a denegación cando se esgote a dotación económica do programa. Poderán ser excluidos da subvención artículos de coste sensiblemente superior ó precio medio do mercado. A inclusión de facturas de artículos diferentes dos que son obxecto de subvención poderá ser motivo de denegación da axuda solicitada. SEXTA: PROCEDEMENTO DE CONCESIÓN. O órgano competente para a instrucción do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a proposta de resolución, será a Traballadora Social. O órgano instructor, á vista do expediente e do informe da Comisión avaliadora, no que se concretará o resultado da avaliación das solicitudes, formulará a proposta de resolución provisional na que se expresará o cumprimento dos requsitos dos solicitantes para a concesión das axudas, a relación nominal e a contía individualizada da subvención que se propón para cada solicitante, con arreglo os criterios de valoración establecidos na Base 5ª das presentes Bases. A valoración das solicitudes realizaráse pola Comisión avaliadora, que estará composta pola Alcaldesa, o Concelleiro de Facenda, Cultura, Deportes e Educación e a Traballadora Social. Actuará como secretario da mesma, con voz e sen voto, o Secretario da Corporación ou persoa en quen delegue. A Comisión avaliadora, unha vez valoradas as solicitudes presentadas, formulará unha proposta de concesión á Xunta de Goberno Local, que será o órgano competente para a súa concesión. As solicitudes serán valoradas pola comisión mencionada e concedidas pola Xunta de Goberno Local no prazo máximo de tres meses. Este prazo comezará a contar dende o día seguinte ó do remate do prazo de presentación de solicitudes. A resolución deberá conter a relación de solicitantes que resulten beneficiarios e o importe concedido, e a desestimación de solicitudes, se as houbese, e a súa causa. No caso de que no expediente non fosen tidos en conta outros datos ou alegacións distintas dos presentados polos solicitantes a proposta de resolución terá o carácter de definitiva. A falta de notificación da resolución de concesión producirá efectos desestimatorios. A desestimación, expresa ou presunta, porá fin á vía administrativa. Contra a dita desestimación poderá interpoñerse recurso de reposición nos prazos sinalados pola lei, sen perxuizo da posibilidade de interpoñer directamente recurso contencioso-administrativo. A resolución da concesión farase pública, como mínimo, mediante exposición pública no taboleiro de anuncios municipal durante un prazo dun mes. SÉPTIMA: OBRIGAS DOS BENEFICIARIOS. O beneficiarios destas axudas veñen obrigados a: * Cumprir a finalidade para a que foron concedidas as axudas, * Someterse ás actuacións de comprobación efectuadas polo Concello. * Comunicar ó Concello a concesión doutras axudas que financien a actividade subvencionada. OCTAVA: COMPATIBILIDADE. A concesión destas axudas será compatible con calquera outro tipo de axudas ou subvencións concedidas para a mesma finalidade, sempre que a contía de tódalas axudas concedidas, aisladamente ou en concurrencia con outras axudas, non supere o custo total dos gastos en que incurran os beneficiarios. De superarse o dito custo, reducirase a contía da axuda do Concello no importe que exceda. NOVENA: INFRACCIÓNS E SANCIÓNS. REINTEGRO DAS AXUDAS. O incumprimento polo beneficiario das súas obrigas ou da finalidade da axuda dará lugar ó reintegro total ou parcial, según proceda, da axuda percibida, máis os xuros de demora, nas condicións e de conformidade co establecido na Lei 38/2003, do 17 de novembro, xeral de subvencións, no Regulamento da lei xeral de subvencións, e demáis normativa de aplicación. En materia de infraccións e sancións estarse ó disposto no Título IV da Lei 38/2003, xeral de subvencións, e no Regulamento da lei xeral de subvencións, e demáis normativa de aplicación. Valdoviño, 06 de agosto de 2010 A alcaldesa, Asdo.: María Isabel Álvarez Diéguez.